Kapenaars gewaarsku oor olifantrob op strand | Nuus24
Kapenaars gewaarsku oor olifantrob op strand
Johannesburg – Die stad Kaapstad het Vrydag inwoners gewaarsku om weg te bly van 'n olifantrob wat by Bloubergstrand aan wal gekom het."Die algemene publiek word gevra om nie na aan die soogdier te beweeg nie, omdat die seedier mense kan beseer," het Wilfred Solomons-Johannes, woordvoerder van die stad Kaapstad se rampbestuursentrum, gesê.Hy het gesê die rob het Donderdagoggend by Tableview aan wal gekom."Volgens die stad se beamptes rus die rob en het die soogdier geen beserings opgedoen nie. Die stad wil die publiek in kennis stel dat dit normaal is vir robbe om aan wal te kom om te rus."Solomons-Johannes het gesê die olifantrob beweeg sedert Donderdag tussen Tableview en Bloubergstrand.Beamptes van die departement van omgewingsake het pale en 'n tou voor die dier gesit om mense weg te hou, maar verskeie mense het reeds verby die versperring beweeg. – Volg Nuus24 op Twitter